## Odluka o izmjeni i dopuni Odluke o osnovama za sklapanje ugovora sa zdravstvenim ustanovama i privatnim zdravstvenim radnicima za 2006. godinu

### NN 84/2006 (24.7.2006.), Odluka o izmjeni i dopuni Odluke o osnovama za sklapanje ugovora sa zdravstvenim ustanovama i privatnim zdravstvenim radnicima za 2006. godinu

# HRVATSKI ZAVOD ZA ZDRAVSTVENO OSIGURANJE

2011

Na osnovi
odredbe članka 85. Zakona o zdravstvenom osiguranju (»Narodne novine« broj
94/01., 88/02., 149/02., 117/03., 30/04., 177/04. i 90/05.) i članka 19.
Statuta Hrvatskog zavoda za zdravstveno osiguranje (»Narodne novine« broj
16/02., 24/02. i 58/03.), uz suglasnost ministra zdravstva i socijalne
skrbi, Upravno vijeće Hrvatskog zavoda za zdravstveno osiguranje na 33.
sjednici održanoj 13. srpnja 2006. godine donijelo je

## ODLUKU

### O IZMJENI I DOPUNI ODLUKE O OSNOVAMA ZA SKLAPANJE UGOVORA SA ZDRAVSTVENIM USTANOVAMA I PRIVATNIM ZDRAVSTVENIM RADNICIMA ZA 2006. GODINU

Članak 1.

U Odluci o
osnovama za sklapanje ugovora sa zdravstvenim ustanovama i privatnim
zdravstvenim radnicima za 2006. godinu (»Narodne novine« broj 26/06., i
49/06.) članak 20. mijenja se i glasi:

»Članak 20.

Zavod u skladu
s odredbama članka 5. ove Odluke sklapa ugovore s ljekarnama za opskrbu
osiguranih osoba lijekovima utvrđenim Odlukom o utvrđivanju Liste lijekova
Hrvatskog zavoda za zdravstveno osiguranje (u daljnjem tekstu: Lista
lijekova) te za opskrbu osiguranih osoba zavojnim materijalom za potrebe
kućnog liječenja.

Ljekarne su
obvezne nabavljati i isporučivati osiguranim osobama Zavoda sve lijekove s
Liste lijekova koji se izdaju na recept te zavojni materijal za potrebe
kućnog liječenja koji doktori primarne zdravstvene zaštite mogu propisivati
na recept.

Osim za
opskrbu lijekovima i zavojnim materijalom iz stavka 1. ovog članka Zavod sa
ljekarnama sklapa ugovore za opskrbu osiguranih osoba pojedinim grupama i
vrstama ortopedskih i drugih pomagala u skladu s člankom 102.a. Pravilnika o
uvjetima i načinu ostvarivanja prava na ortopedska i druga pomagala
(»Narodne novine« broj 25/05., 41/05., 88/05., 125/05., 155/05., 24/06.,
36/06.i 46/06).

Ljekarne
isporučuju osiguranim osobama ortopedska i druga pomagala utvrđena u stavku
5. ovoga članka samo od isporučitelja ortopedskih i drugih pomagala s kojima
je Zavod sklopio ugovor za isporuku tih pomagala u skladu s člankom 102.
stavkom 4. Pravilnika o uvjetima i načinu ostvarivanja prava na ortopedska i
druga pomagala, koji su dali pisanu suglasnost za isporuku tih pomagala
putem ljekarni.

Ljekarne u
skladu s pisanom suglasnošću ugovornih isporučitelja iz stavka 4. ovog
članka mogu isporučivati osiguranim osobama ortopedska i druga pomagala koja
su utvrđena Popisom ortopedskih i drugih pomagala koji je sastavni dio
Pravilnika iz stavka 3. ovog članka (u daljnjem tekstu: Popis pomagala) i to
kako slijedi:

– štake, štap
i hodalice koja su u Popisu pomagala navedena od rednog broja 282. do rednog
broja 291.

– trbušni
pojasevi koji su u Popisu pomagala navedeni od rednog broja 345. do rednog
broja 349.

–
antidekubitalna pomagala koja su u Popisu
pomagala navedena pod rednim brojem 350. i 351.

– pokrivala za
rane koja su u Popisu pomagala navedena od rednog broja 354. do rednog broja
375.

– dojka i
grudnjak koji su u Popisu pomagala navedeni od rednog broja 376. do rednog
broja 378.

– pomagala za
probavni sustav koja su u Popisu pomagala navedena od rednog broja 383. do
rednog broja 414.

– pomagala za
urogenitalni sustav koja su u Popisu pomagala
navedena od rednog broja 415. do rednog broja 443.

–
inhalator koji je u Popisu pomagala naveden pod
rednim brojem 450.

– pomagala kod
šećerne bolesti koja su u Popisu pomagala navedena od rednog broja 465. do
rednog broja 469. i od rednog broja 478. do rednog broja 490.

Ljekarne
pomagala iz stavka 5. ovoga članka isporučuju prema cijenama utvrđenim u
Popisu pomagala, a na osnovi ovjerene potvrde o ortopedskim i drugim
pomagalima iz članka 8. Pravilnika o uvjetima i načinu ostvarivanja prava na
ortopedska i druga pomagala.

Popis
ugovornih isporučitelja iz stavka 4. ovog članka koji su dali pisanu
suglasnost za isporuku pomagala iz stavka 5. ovog članka osiguranim osobama
putem ljekarni sastavni je dio ove Odluke.

Popis pomagala
iz stavka 5. ovog članka, koji uz ostale podatke o pomagalu iz Popisa
pomagala obvezno sadrži i podatak o proizvođaču/isporučitelju pomagala kao i
šifru proizvođača, sastavni je dio ugovora s ljekarnama.

Ljekarne su
obvezne voditi propisano materijalno i financijsko knjigovodstvo.«

Članak 2.

U članku 30.
ispod Tablice 3.b. »Plaćanje po terapijskom postupku -PPTP– grupe za
ugovaranje – bolnička zdravstvena zaštita« pod oznakom »\*\*« iza toče dodaje
se tekst koji glasi:

»Za
zdravstvene ustanove: kliničke bolničke centre, kliničke bolnice i klinike
cijena se uvećava za 10%“.

Članak 3.

Ova Odluka
stupa na snagu danom objave u »Narodnim novinama«.

Klasa:
025-04/06-01/233

Urbroj:
338-01-01-06-1

Zagreb, 13.
srpnja 2006.

Predsjednik

Upravnog vijeća Hrvatskog zavoda

za zdravstveno osiguranje

**prim****. Stjepan
Bačić, dr. med., v. r.**

Odluka, NN 84/2006-2011